b"\n_START_ARTICLE_\nGeorges Lema\xc3\xaetre\n_START_SECTION_\n\xc5\xbdivljenje in delo\n_START_PARAGRAPH_\nLema\xc3\xaetre je po \xc5\xa1tudiju humanisti\xc4\x8dnih ved na jezuitski \xc5\xa1oli za\xc4\x8del \xc5\xa1tudirati stavbarstvo na Katoli\xc5\xa1ki univerzi v Louvainu. Leta 1914 na za\xc4\x8detku 1. svetovne vojne je \xc5\xa1tudij odlo\xc5\xbeil in se prostovoljno javil v belgijsko vojsko. Na koncu vojne je prejel voja\xc5\xa1ki kri\xc5\xbeec._NEWLINE_Po vojni je za\xc4\x8del \xc5\xa1tudirati fiziko in matematiko in se pripravljal za duhovni\xc5\xa1ki poklic. Doktoriral je leta 1920 z nalogo Aproksimacija funkcij ve\xc4\x8d realnih spremenljivk (l'Approximation des fonctions de plusieurs variables r\xc3\xa9elles) pod La Vall\xc3\xa9e Poussinovim mentorstvom._NEWLINE_Leta 1923 je obiskal Univerzo v Cambridgeu, kjer ga je Eddington uvedel v sodobno zvezdno astronomijo in numeri\xc4\x8dno analizo. Naslednje leto je obiskal Observatorij Harvardovega kolid\xc5\xbea, kjer je Shapley raziskoval meglice. Na Tehnolo\xc5\xa1kem in\xc5\xa1titutu Massachusettsa je zaprosil za overitev svojega doktorata znanosti._NEWLINE_Leta 1925 je postal profesor na Univerzi v Louvainu. Izdelal je kozmolo\xc5\xa1ko teorijo o praeksploziji Vesolja. Imenoval jo je 'domneva prvobitnega atoma'. Einstein je verjel v model mirujo\xc4\x8dega stanja Vesolja. Lema\xc3\xaetre je imel kozmi\xc4\x8dne \xc5\xbearke za ostanke tega dogodka. Danes se ve, da izvirajo iz krajevne Galaksije. Ocenil je starost Vesolja na 10 do 20 milijard let, kar se sklada s sodobnimi spoznanji.\n_START_SECTION_\nPoimenovanja\n_START_PARAGRAPH_\nPo njem se imenuje udarni krater Lema\xc3\xaetre na ju\xc5\xbeni polobli na Lunini oddaljeni strani."